Diari Oficial de la Generalitat Valenciana


Sumari del DOGV 2569, del 16-08-1995 (1995/835824)

RESOLUCIÓ de 7 d'abril de 1995, de la Secretaria General de la Conselleria d'Administració Pública, per la qual es disposa la publicació del Conveni Marc de col.laboració entre la Conselleria de Medi Ambient de la Generalitat Valenciana i la Confederació de la Petita i Mitjana Empresa de la Comunitat Autònoma Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2569

Data del DOGV
:   16-08-1995

Secció del DOGV
:   ALTRES DISPOSICIONS

Número del document
:   1995/835824


Data del document
:   07-04-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 7 d'abril de 1995, de la Secretaria General de la Conselleria d'Administració Pública, per la qual es disposa la publicació del Conveni Marc de col.laboració entre la Conselleria de Medi Ambient de la Generalitat Valenciana i la Confederació de la Petita i Mitjana Empresa de la Comunitat Autònoma Valenciana.  
Subscrit, després de la tramitació prèvia reglamentària, entre la Conselleria de Medi Ambient de la Generalitat Valenciana i la Confederació de la Petita i Mitjana Empresa de la Comunitat Autònoma Valenciana, el dia 27 de març de 1995, un Conveni Marc de col.laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0188/95, i que figura com a annex d'aquesta Resolució.  
València, 7 de març de 1995.- El secretari general de la Conselleria d'Administració Pública.  
Conveni marc de col.laboració entre la Conselleria de Medi Ambient de la Generalitat Valenciana i la Confederació de la Petita i Mitjana Empresa de la Comunitat Autònoma Valenciana  
València, 27 de març de 1995  
Reunits  
D'una banda, el Sr. Emèrit Bono i Martínez, conseller de Medi Ambient de la Generalitat Valenciana.  
I, de l'altra, el Sr. Eugenio Senent Moreno, President de la Confederació de la Petita i Mitjana Empresa de la Comunitat Autònoma Valenciana, en nom i representació d'aquesta, expressament autoritzat per a aquest acte d'acord amb els estatuts.  
Els compareixents es reconeixen expressa competència recíproca per a la representació de les institucions abans esmentades, i exposen:  
Primer  
Que la Conselleria de Medi Ambient de la Generalitat Valenciana, té atribuïdes competències en aquesta matèria en el seu àmbit territorial i, més concretament, en la planificació i control de la gestió dels residus industrials, en el registre i en les declaracions de petits productors de residus i en el foment de mesures correctores i preventives de l'impacte ambiental, així com en la formació mediambiental i en la conscienciació ecològica.  
Segon  
Que la Confederació de la Petita i Mitjana Empresa de la Comunitat Autònoma Valenciana, és una organització empresarial que té com a finalitat general la defensa dels interessos dels seus afiliats, constituïda per lliure federació d'organitzacions empresarials d'inferior àmbit territorial o de diferent àmbit sectorial i, en qualsevol cas, per lliure adscripció dels empresaris, el factor comú dels quals resideix en la dimensió petita o mitjana o en la naturalesa familiar, artesanal, comercial o d'economia social de les seues empreses.  
Tercer  
Que ambdues entitats consideren necessària la cooperació per a aconseguir una preservació del nostre medi ambient, l'ús racional dels nostres recursos naturals i una millora de la qualitat de vida dels ciutadans de la Comunitat Valenciana.  
De conformitat amb el que s'ha exposat, acorden la formalització d'aquest conveni, d'acord amb les següents clàusules:  
Primera  
És objecte d'aquest conveni la cooperació entre la Conselleria de Medi Ambient i la Confederació de la Petita i Mitjana Empresa de la Comunitat Autònoma Valenciana, en l'impuls i l'adopció voluntària de mesures correctores i preventives de l'impacte ambiental generat per aquest tipus d'empreses.  
Segona  
L'àmbit de cooperació que s'estableix comprèn prèviament la realització d'un inventari sobre els elements tècnics, socioeconòmics, mediambientals, i aquells altres que siguen necessaris per a conéxer adequadament la situació de les petites i mitjanes empreses de la Comunitat Valenciana i, així, poder determinar les accions a emprendre als efectes d'aquest conveni.  
Tercera  
Correspon a la Conselleria de Medi Ambient formalitzar la incorporació de la Confederació de la Petita i Mitjana Empresa de la Comunitat Autònoma Valenciana al Consell Assessor i de Participació del Medi Ambient com a un dels dos representants que corresponen a les organitzacions empresarials.  
Quarta  
Correspon a la Confederació de la Petita i Mitjana Empresa de la Comunitat Valenciana col.laborar en l'elaboració de l'inventari en els termes indicats a la clàusula primera.  
Cinquena  
Es crea una Comissió Mixta de seguiment d'aquest conveni, la qual estarà integrada per dos representants de la Conselleria de Medi Ambient, un representant del Consell General de Cambres de Comerç, Indústria i Navegació de la Comunitat Valenciana i dos representants de la Confederació de la Petita i Mitjana Empresa de la Comunitat Autònoma Valenciana.  
Sisena  
Aquest conveni marc no genera obligacions econòmiques entre les parts que, si s'escau, es concretarien en convenis singulars.  
Setena  
Aquest conveni entrarà en vigor, a tots els efectes, el mateix dia que es firme i la seua vigència s'estendrà fins al 31 de desembre de 1995, i es prorrogarà tàcitament per anys naturals, sempre que cap de les parts ho denuncie amb tres mesos d'antelació a la data d'acabament.  
I, perquè així conste a l'efecte oportú, i en prova de conformitat, els compareixents firmen aquest document, en triple exemplar, a un sol efecte, en el lloc i la data indicats més amunt.  
El conseller de Medi Ambient,   
EMèRIT BONO I MARTíNEZ  
El president de la PIMED,  
EUGENI SENENT I MORENO  
Annex amb la llista de possibles acciones que cal emprendre a l'efecte d'aquest conveni  
La PIMEV podria actuar com a intermediària qualificada entre la Conselleria de Medi Ambient i els petits i mitjans empresaris valencians en els següents temes:  
- Simplificació administrativa de llicències i autoritzacions en la seua tramitació pels departaments de la Conselleria.  
- Mediació en els expedients d'aplicació de sancions i d'inspecció mediambiental.  
- «Punt verd» d'informació, assesorament, formació i conscienciació mediambientals.  
- Organisme d'assessorament i participació dels petits i mitjans empresaris valencians en la política mediambiental.